laion/Wikipedia-Exotic huggingface dataset:
ধর্মরাজ মন্দির, বহড়ু

ধর্মরাজ মন্দির হল পশ্চিমবঙ্গের দক্ষিণ চব্বিশ পরগণা জেলার জয়নগর থানার বহড়ু গ্রামে অবস্থিত যোগী সম্প্রদায়ের একটি মন্দির। টালিছাওয়া মাটির গৃহে ধর্মরাজ বা ধর্মঠাকুর-এর প্রাচীন মূর্তি প্রতিষ্ঠিত। বৈশাখী বুদ্ধ-পূর্ণিমায় পূজা ও উৎসব-অনুষ্ঠানের সময় প্রচুর মানুষ এখানে সমবেত হন। এখানে মন্দিরের মধ্যে শিবমূর্তির মতো দেখতে ধর্মরাজের যে মূর্তি বর্তমান, তা মন্দির ঘরের তুলনায় বেশ বড়। উপবিষ্ট অবস্থায় বিশাল পুরুষমূর্তিটির উচ্চতা প্রায় ৫-৬ ফুট। বড়-বড় গোলাকার চোখ, পাকানো লম্বা গোঁফ। মাথায় একটি সাপের ফণা; গায়ের রং ঘন সবুজ, কানে ধুতরা ফুল। ধর্মরাজ ডান-পা মুড়ে বাম পায়ের উপর চোখ রেখে, ডানহাত অভয়মুদ্রার ভঙ্গিতে তুলে উপবিষ্ট। ধর্মরাজের মূর্তির পাশে একটি ছোট শিবলিঙ্গ আছে।এই প্রতিষ্ঠিত ধর্মরাজ কতকালের পুরানো, তা জানা যায় না। বংশপরম্পরায় যোগী পূজারীরা এর পূজা করে আসছেন। পশ্চিমবঙ্গের রাঢ় অঞ্চলের (বাঁকুড়া, বীরভূম, বর্ধমান) সাধারণ লোকদেবতা 'ধর্মঠাকুর' সাধারণত কূর্মমূর্তিতে পূজিত হন। ইনিই ভাগীরথীর তীরে নিম্নবঙ্গের মানুষের অবচেতনায় প্রবাহিত হয়ে মহাদেব শিবের রূপ পরিগ্রহ করেছেন। একসময় যোগী সম্প্রদায় শৈবসম্প্রদায়ের দ্বারা আত্মীকৃত হয়েছিল। দুই সম্প্রদায়ের আত্মসাৎ-পূর্ব সংস্কৃতিদ্বন্দ্বের সন্ধিক্ষণের প্রমাণস্বরূপ বহড়ুর ধর্মরাজ বিরাজমান। ঘোষ, বিনয়, "পশ্চিমবঙ্গের সংস্কৃতি", তৃতীয় খন্ড, প্রথম সংস্করণ, প্রকাশ ভবন, পৃষ্ঠা: ২৩৭-২৩৮
পীর সাহান্দীর দরগাহ

পীর সাহান্দির দরগাহ হল পশ্চিমবঙ্গের উত্তর চব্বিশ পরগণার বসিরহাট মহকুমার হিঙ্গলগঞ্জ থানার বাঁকড়া গ্রামে অবস্থিত পীর সাহান্দী সাহেবের সমাধি দরগাহ। খড়ের ছাউনি দেওয়া ইটের তৈরী দরগাহটি প্রায় দুশো বছর প্রাচীন। পাশে বনবিবির একটি থান আছে এবং পীর সাহেবের ছোট ভাইয়ের একটি মাজার আছে। দরগাহটি বড়-বড় গাছ-গাছালির মধ্যে একটি নির্জন স্থানে অবস্থিত। দরগাহের সমাধিস্তম্ভের গায়ে কয়েকটি গর্তের মধ্যে বিষধর সাপের আস্তানা আছে বলে লোকজনের বিশ্বাস। প্রতি শুক্রবার 'পীরের দয়া' লাভের জন্য কলাপাতা ও ফুল নিয়ে ভক্তরা সমবেত হন। পীরের সমাধির একপাশে ইটের ওপর কলাপাতা রেখে ফুলটি ঢেকে দেওয়া হয়। 'পীরের দয়া' হলে ফুলটি তাড়াতাড়ি ইটের তলা দিয়ে নিচে গড়িয়ে পড়ে এবং ঐ ফুলধোয়া জল খেলে মনোস্কামনা পূর্ণ হয় বলে ভক্তদের বিশ্বাস। প্রতিবছর ১ মাঘ তারিখে বাঁকড়া গ্রামে পীর সাহান্দির উৎসব উপলক্ষে দরগাহ-প্রাঙ্গনে বিরাট মেলা বসে। মেলায় কাওয়ালি গান, নানারকম বাজনা ও অন্যান্য জিনিসপত্রের হাট বসে। পীরের কাছে হাজত-মানত করা হয়, ভক্তরা দুধ, ফল, মিষ্টি, শিরনি পীরের উদ্দেশ্যে নিবেদন করে। ইচ্ছাপূরণের জন্য অনেক ভক্ত পীরের কাছে 'হত্যে' দিয়ে থাকেন। ঘোষ, বিনয়, "পশ্চিমবঙ্গের সংস্কৃতি", তৃতীয় খন্ড, প্রথম সংস্করণ, প্রকাশ ভবন, পৃষ্ঠা: ২১৬
মিছবাহুল উলূম কামিল মাদ্রাসা

মিছবাহুল উলূম কামিল মাদরাসা ঢাকা জেলার মতিঝিলে অবস্থিত একটি আলিয়া মাদ্রাসা। তবে এটি টিএন্ডটি কলোনী মাদরাসা নামেও পরিচিত। ১৯৭৫ সালে এই প্রতিষ্ঠানটি তার যাত্রা শুরু করে। মূলত তখন এটি তৎকালীন পিএন্ডটি কলোনি (যা বর্তমানে টিএন্ডটি নামে পরিচিত) এর নিবাসীদের সন্তানদের পড়াশোনার জন্য প্রতিষ্ঠিত হয়েছিল। বর্তমানে দেশের বিভিন্ন অঞ্চলের শিক্ষার্থীরা এখানে লেখাপড়া করছে। বর্তমানে এখানে এতিম শিক্ষার্থীদের বিনামূল্যে পড়াশোনা করার সু-ব্যবস্থা রয়েছে। ১৯৭৫ সালে ঢাকার মতিঝিলে মিছবাহুল উলূম কামিল মাদরাসা একটি প্রাথমিক বিদ্যালয় হিসেবে আত্মপ্রকাশ করে। মাদ্রাসার ইউনিফ্রম ছাত্রদের সাদা পাঞ্জাবী, ছাত্রীদের ধর্মীয় হিজাব। বিজ্ঞান মানবিক মুজাব্বিদ বিভাগ হিফযুল কুরআন বিভাগ "Misbahul Ulum Kamil Madrasha - Motijheel,Dhaka"। mukm.edu.bd। ১২ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৫ জুলাই ২০১৭।  "মিছবাহুল উলূম কামিল মাদরাসার বার্ষিক পুরস্কার বিতরণী অনুষ্ঠিত"। সংগ্রহের তারিখ ১৫ জুলাই ২০১৭। [স্থায়ীভাবে অকার্যকর সংযোগ]
কসাই (চলচ্চিত্র)

কসাই আমজাদ হোসেন পরিচালিত ১৯৮০ সালের বাংলাদেশী নাট্য চলচ্চিত্র। ছবিটির কাহিনী, চিত্রনাট্য ও সংলাপ লিখেছেন আমজাদ হোসেন। এতে অভিনয় করেছেন আলমগীর, কবরী সারোয়ার, ববিতা, রোজিনা, জসিম, আনোয়ারা প্রমুখ। চলচ্চিত্রটি ১৯৮০ সালে মস্কো আন্তর্জাতিক চলচ্চিত্র উৎসব-এ এবং ১৯৮১ সালে জার্মানিতে একটি আন্তর্জাতিক চলচ্চিত্র উৎসবে প্রদর্শিত হয়। এই চলচ্চিত্রের জন্য ৬ষ্ঠ জাতীয় চলচ্চিত্র পুরস্কারে রোজিনা শ্রেষ্ঠ পার্শ্বচরিত্রে অভিনেত্রী বিভাগে, আলাউদ্দিন আলী শ্রেষ্ঠ সঙ্গীত পরিচালক বিভাগে, সৈয়দ আব্দুল হাদী শ্রেষ্ঠ পুরুষ কণ্ঠশিল্পী বিভাগে এবং সাবিনা ইয়াসমিন শ্রেষ্ঠ নারী কণ্ঠশিল্পী বিভাগে পুরস্কৃত হন। আলমগীর ববিতা কবরী রোজিনা আনোয়ারা জসিম কসাই চলচ্চিত্রের সঙ্গীত পরিচালনা করেছেন আলাউদ্দিন আলী। গীত রচনা করেছেন গাজী মাজহারুল আনোয়ার ও আমজাদ হোসেন। গানে কণ্ঠ দিয়েছেন সাবিনা ইয়াসমিন, সৈয়দ আব্দুল হাদী ও রুনা লায়লা। জাতীয় চলচ্চিত্র পুরস্কার বিজয়ী: শ্রেষ্ঠ পার্শ্বচরিত্রে অভিনেত্রী - রোজিনা বিজয়ী: শ্রেষ্ঠ সঙ্গীত পরিচালক - আলাউদ্দিন আলী বিজয়ী: শ্রেষ্ঠ পুরুষ কণ্ঠশিল্পী - সৈয়দ আব্দুল হাদী বিজয়ী: শ্রেষ্ঠ নারী কণ্ঠশিল্পী - সাবিনা ইয়াসমিন "বহুমাত্রিক চলচ্চিত্র নির্মাতা"। দৈনিক ইত্তেফাক। ৩০ নভেম্বর ২০১৬। সংগ্রহের তারিখ ১৩ জানুয়ারি ২০১৭।  এলাহী, ফজলে (অক্টোবর ০২, ২০১৫)। "সাদাকালোয় সোনালি দিন"। বণিকবর্তা। সংগ্রহের তারিখ ১৩ জানুয়ারি ২০১৭।  এখানে তারিখের মান পরীক্ষা করুন: |তারিখ= (সাহায্য)[স্থায়ীভাবে অকার্যকর সংযোগ] হাসান, জাকীর (মে ২০, ২০১৬)। "আনত্মর্জাতিক পরিমন্ডলে বাংলাদেশের সিনেমা"। আনন্দ আলো। সংগ্রহের তারিখ ১৩ জানুয়ারি ২০১৭।  "'কসাই' খুঁজছেন আমজাদ হোসেন"। বাংলাদেশ প্রতিদিন। ২০১৭-০২-০৬। সংগ্রহের তারিখ ২০২০-০১-২৯।  "রোজিনার সেরা পাঁচ"। বিনোদনবাজার। এপ্রিল ২২, ২০১৬। সংগ্রহের তারিখ ১৩ জানুয়ারি ২০১৭। [স্থায়ীভাবে অকার্যকর সংযোগ] বিউটি, রওশন আরা (২৯ আগস্ট ২০১৩)। "বাংলা গানের প্রবাদ পুরুষ সৈয়দ আবদুল হাদী"। দৈনিক আজাদী। সংগ্রহের তারিখ ১৩ জানুয়ারি ২০১৭। [স্থায়ীভাবে অকার্যকর সংযোগ] আহমেদ, শিমুল (সেপ্টেম্বর ২৬, ২০১৪)। "বাংলা গানের অহঙ্কার সাবিনা ইয়াসমীন"। যায়যায়দিন। সংগ্রহের তারিখ ১৩ জানুয়ারি ২০১৭।  "পপি থেকে অসাধারণ 'ববিতা'র গল্প"। মিডিয়া খবর। সংগ্রহের তারিখ ১৩ জানুয়ারি ২০১৭। [স্থায়ীভাবে অকার্যকর সংযোগ] বাবু, মাজহার। "নায়ক জসিমের ১৭তম মৃত্যুবার্ষিকীতে নানা আয়োজন"। এনটিভি অনলাইন। সংগ্রহের তারিখ ১৩ জানুয়ারি ২০১৭।  "বন্ধু তিন দিন তোর বাড়িত গেলাম…"। সুরমা ভিউ। সংগ্রহের তারিখ ১৩ জানুয়ারি ২০১৭। [স্থায়ীভাবে অকার্যকর সংযোগ] ইন্টারনেট মুভি ডেটাবেজে কসাই (ইংরেজি)
পরিকল্পনা মন্ত্রণালয় (বাংলাদেশ)

পরিকল্পনা মন্ত্রণালয় হলো গণপ্রজাতন্ত্রী বাংলাদেশ সরকারের ৪৩টি মন্ত্রণালয়ের একটি গুরুত্বপূর্ণ মন্ত্রণালয়। এ মন্ত্রণালয়ের কাজ হচ্ছে পরিসংখ্যান ব্যবস্থাপনা, সামাজিক ও অর্থনৈতিক উন্নয়নের নীতি নির্ধারণ ও বাস্তবায়নের রূপরেখা তৈরি করা। পরিকল্পনা বিভাগ পরিসংখ্যান ও তথ্য ব্যবস্থাপনা বিভাগ বাস্তবায়ন পরিবীক্ষণ ও মূল্যায়ন বিভাগ "List of Ministries and Divisions"। cabinet.gov.bd।  "Ministry of Planning"। plandiv.gov.bd।
জামর

জামর (১৭৬২ — ৭ ফেব্রুয়ারি, ১৮২০) ফরাসি বিপ্লবে অংশগ্রহণকারী একজন ব্যক্তি, যিনি চট্টগ্রামে জন্মগ্রহণ করেছিলেন। ফরাসি বিপ্লবের ইতিহাসে তিনি লুই বেনেডিক্ট জামর নামে তিনি পরিচিত। জামর বর্তমান বাংলাদেশেের চট্টগ্রাম অঞ্চলে জন্মগ্রহণ করেছিলেন, তবে সে সম্ভাব্য সিদ্দি জনগোষ্ঠীর ছিলেন। সিদ্দিরা পূর্ব আফ্রিকার বান্টু সম্প্রদায়ের অন্তর্ভুক্ত, সিদ্দিরা আরব আর পর্তুগিজদের মাধ্যমে দক্ষিণ এশিয়াতে প্রবেশ করে । যতদূর জানা যায় তাকে ১০/১১ বছর বয়সে চট্টগ্রাম বন্দর থেকে ফরাসি দাস-ব্যবসায়ীরা ধরে নিয়ে যায় ও ক্রীতদাস হিসেবে মাদাগাস্কার হয়ে ফ্রান্সে চালান করে। সম্রাট পঞ্চদশ লুই এর উপপত্নী মাদামাম দ্যু বারীর ক্রীতদাস হিসেবে কাজ করতে করতে ফরাসী সাহিত্য, সংস্কৃতি বিশেষত জঁ-জাকরুশোর রচনা অধ্যয়ন করেন। বিপ্লবী দলের সাথে গোপনে যোগাযোগ হয় তার। ফরাসি বিপ্লবের ইতিহাসে তিনিই এক এবং একমাত্র বাংলার সিদ্দি সম্প্রদায়ের ব্যক্তি যিনি বিপ্লবে প্রত্যক্ষ যোগ দেন। গ্রীভসের বিপ্লবী দলে যোগদান করেন ও কমিটি অফ পাবলিক সেফটির সদস্য হন। এই অপরাধে তার কর্মচ্যুতি ঘটে। ৬ ডিসেম্বর, ১৭৯৩ মাদাম দ্যু বারীর বিচারের সময় জামর মাদামের বিপ্লব বিরোধী ষড়যন্ত্রের কথা ফাঁস করে দেন। বিচারে দ্যু বারীর মৃত্যুদণ্ড হয়। তার গৃহে পালিত বলে জামরেরও কারাদণ্ড হয়েছিল। তবে ৬ সপ্তাহ পরে তার সাথীদের সহায়তায় তিনি মুক্ত হন। তার সাক্ষ্যদান থেকেই বিশ্ব জানতে পারে জামর আদতে জন্মসূত্রে চাটগাঁয়ের ছিলেন। তার সম্পর্কে বিপ্লবের পরে খুব বেশি কিছু জানা যায়নি। অষ্টাদশ লুই এর সময় তিনি প্যারির এক দরিদ্র পল্লীতে শিক্ষকতা করতেন। মৃত্যুর পর তার ঘরে বিপ্লবী মারাট, রোবসপিয়েরের ছবি পাওয়া গিয়েছিল। ফরাসি বিপ্লবের ইতিহাসে এই বাঙালি 'লুই বেনেডিক্ট জামর' নামে পরিচিত। জামরের একটি ছবি আঁকেন ফরাসী শিল্পী মারী ভিক্তর লোমোয়ান, যা বিখ্যাত ল্যুভ্র সংগ্রহালয়ে রক্ষিত আছে। ৭ ফেব্রুয়ারি ১৮২০ দারিদ্র্যের মধ্যে, নিঃসঙ্গ অবস্থায় জামর মারা যান। লোকচক্ষুর প্রায় অগোচরে সম্পন্ন হয় তার শেষকৃত্য। "Zamor (1762-1820)"। Une autre histoire (ফরাসি ভাষায়)। ২০১৩-০৭-২৯। সংগ্রহের তারিখ ২০১৯-০৩-১৮।  প্রথম খন্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ১৭৪। আইএসবিএন 81-85626-65-0।  Saroja Sundararajan (18th January, 2003)। "Liberty and Fraternity"। The Hindu। সংগ্রহের তারিখ 13.01.2017।  এখানে তারিখের মান পরীক্ষা করুন: |তারিখ=, |সংগ্রহের-তারিখ= (সাহায্য) আহমেদ মুনির (১৮ জুলাই ২০১৪)। "চট্টগ্রামের ছেলে ফরাসী বিপ্লবে"। প্রথম আলো। সংগ্রহের তারিখ ১৩.০১.২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য)
রিপ ভ্যান উইঙ্কল (দ্ব্যর্থতা নিরসন)

"রিপ ভ্যান উইঙ্কল" মার্কিন লেখক ওয়াশিংটন আর্ভিং রচিত একটি ছোটগল্প, যা ১৮১৯ সালে প্রকাশিত হয়। রিপ ভ্যান উইঙ্কল বলতে আরও বুঝায়: রিপ ভ্যান উইঙ্কল (১৯০৩-এর চলচ্চিত্র), উইলিয়াম কে এল ডিকসন পরিচালিত ১৯০৩ সালের মার্কিন স্বল্পদৈর্ঘ্য সাদাকালো নির্বাক চলচ্চিত্র। রিপ ভ্যান উইঙ্কল (১৯১০-এর চলচ্চিত্র), ফ্রাঙ্ক এইচ ক্রেন অভিনীত ১৯১০ সালের থানহাউজার কোম্পানি প্রযোজিত চলচ্চিত্র। রিপ ভ্যান উইঙ্কল (১৯১২-এর চলচ্চিত্র), ডব্লিউ জে লিংকন পরিচালিত ১৯১২ সালের অস্ট্রেলীয় পূর্ণদৈর্ঘ্য নির্বাক চলচ্চিত্র। রিপ ভ্যান উইঙ্কল (১৯১৪-এর চলচ্চিত্র), ১৯১৪ সালের চলচ্চিত্র। রিপ ভ্যান উইঙ্কল (১৯২১-এর চলচ্চিত্র), এডওয়ার্ড লুডউইগ পরিচালিত ১৯২১ সালের মার্কিন নির্বাক চলচ্চিত্র। রিপ ভ্যান উইঙ্কল (হেলসিং), হেলসিং মাঙ্গার একটি চরিত্র। রিপ ভ্যান উইঙ্কল (অপারেটা), রবার্ট প্লাঙ্কুয়েট রচিত তিন অঙ্কবিশিষ্ট অপারেটা। রিপ ভ্যান উইঙ্কল, ফার্দে গ্রফের একটি গীতি কবিতা। রিপ ভ্যান উইঙ্কল (ঘোড়া) (জ. ২০০৬), থরোব্রেড রেইসহর্স। ওল্ড রিপ ভ্যান উইঙ্কল, কেন্টাকি স্ট্রেইট বাবার্ন হুইস্কির ব্র্যান্ড। রিপ ভ্যান উইঙ্কল ব্রিজ রিপ ভ্যান উইঙ্কল সিপার রব ভ্যান উইঙ্কল (ভ্যানিলা আইস) এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
লুডভিগ কুইডে

লুডভিগ কুইডে (জার্মান: Ludwig Quidde; জন্ম -২৩ মার্চ ১৮৫৮, ব্রেমেন; মৃত্যু - ৪ মার্চ ১৯৪১, জেনেভা) ছিলেন একজন জার্মান ঐতিহাসিক, প্রকাশক ও বামপন্থী উদারনৈতিক শান্তিবাদী নেতা। তিনি প্রথম বিশ্বযুদ্ধ পূর্ববর্তী ও তা চলাকালীন কাইজারের জার্মানিতে এবং পরবর্তী ভাইমার প্রজাতন্ত্রের আমলে রাজনীতিতে সক্রিয় ভূমিকা পালন করেন। তিনি জার্মান সম্রাট দ্বিতীয় ভিলহেলমের যুদ্ধমুখী কর্মকাণ্ডের ছিলেন প্রবল সমালোচক। তার বর্ণাঢ্য কর্মময় জীবন জার্মানির ইতিহাসে উজ্জ্বল হয়ে আছে। দীর্ঘদিন তিনি জার্মান শান্তিসংঘের (Deutsche friedengesellschaft; ডয়েচে ফ্রিডেনগেজেলশাফট) চেয়ারম্যানের পদে অধিষ্ঠিত ছিলেন। বহু আন্তর্জাতিক শান্তিসম্মেলনেও তিনি অংশ নেন ও বক্তব্য পেশ করেন। ১৯০৭ সালে মিউনিখে ষোড়শ বিশ্বশান্তি কংগ্রেসে তিনি সভাপতির পদ অলঙ্কৃত করেন। প্রথম বিশ্বযুদ্ধের অবসানে শান্তি প্রতিষ্ঠার ক্ষেত্রে তার উদ্যোগের স্বীকৃতি হিসেবে হের লুডভিগ ১৯২৭ সালে শান্তিতে নোবেল পুরস্কার অর্জন করেন। নাৎসিরা জার্মানিতে ক্ষমতায় এলে ১৯৩৩ সালের মার্চ মাসে দেশত্যাগ করে তিনি সুইৎজারলান্ডে চলে যান ও ১৯৪১ সালের ৪ মার্চ সেখানেই জেনেভা শহরে তার জীবনাবসান ঘটে। Karl Holl: Ludwig Quidde (1858–1941). Eine Biografie (= Schriften des Bundesarchivs. Bd. 67). Droste Verlag, Düsseldorf 2007, আইএসবিএন ৯৭৮-৩-৭৭০০-১৬২২-৮. (জার্মান) Torsten Quidde: Friedensnobelpreisträger Ludwig Quidde. Ein Leben für Frieden und Freiheit. Berliner Wissenschafts-Verlag, Berlin 2003, আইএসবিএন ৩-৮৩০৫-০৫৪২-৬. (জার্মান)
জারবোয়া

জারবোয়া , (ইংরাজী: jerboa ; আরবি: جربوع jarbūʻ ) হল Dipodidae পরিবারের অন্তর্গত একটি ইঁদুর জাতীয় প্রাণী । উত্তর আফ্রিকা এবং এশিয়া থেকে পূর্ব ও উত্তর চীন এবং মাঞ্চুরিয়ার মরুভূমিপ্রধান অঞ্চলে এদের দেখতে পাওয়া যায় । তাড়া করলে এরা সর্বোচ্চ ২৪ কিমি/ ঘণ্টা বেগে ছুটতে পারে। অসাধারণ শ্রবনশক্তির ওপর নির্ভর করে এরা রাতে শিকার করে এবং শিকার হওয়া থেকে নিজেদের বাঁচায়। এদের গড় আয়ু ৬ বছর । জারবোয়াদের সাথে ক্যাঙ্গারু দের অনেক মিল রয়েছে, যেমন পিছনের লম্বা পা, সামনের পা ছোট , এবং লম্বা লেজ । ক্যাঙ্গারুর মত এরাও লাফিয়ে লাফিয়ে চলে । এই পরিবারের অন্য সদস্যদের মত এদেরও মাথার খুলির মূল ছিদ্র একটু সামনের দিকে , যার জন্য এদের দুপায়ে চলা সুবিধাজনক । এদের লেজ শরীরের চেয়ে বড় হয় এবং লেজের আগা সাদা চুল থাকে । এদের গায়ের চামড়া মসৃণ এবং বালির মত রঙের হয়, যাতে এরা চারপাশের পরিবেশের সাথে মিশে যেতে পারে । এদের কারও কারও খরগোশের মত লম্বা কান থাকে । জারবোয়া নিশাচর প্রাণী, এবং দিনের বেলা গরম হওয়ার জন্য এরা গর্তের ভেতরেই থাকে । বেশীরভাগ জারবোয়ারা ছোট গাছপালা খায় । কিছু প্রজাতি ছোট পোকামাকড় ধরে খায় । এরা শক্ত বীজ খেতে পারে না, বা খাবার জমিয়ে রাখে না । উদ্ধৃতি ত্রুটি: <ref> ট্যাগ বৈধ নয়; Wildlife Encyclopedia নামের সূত্রটির জন্য কোন লেখা প্রদান করা হয়নি Swanson, N.; Yahnke, C. (২০০৭)। "Euchoreutes naso"। Animal Diversity Web। সংগ্রহের তারিখ ৪ জানুয়ারি ২০১২।  Russo, Gabrielle A.; Kirk, E. Christopher (২০১৩)। "Foramen magnum position in bipedal mammals"। Journal of Human Evolution। 65 (5): 656–70। ডিওআই:10.1016/j.jhevol.2013.07.007। পিএমআইডি 24055116। lay summary – Phys.org (সেপ্টেম্বর ২৭, ২০১৩)।  Britannica Educational Publishing (১ জানুয়ারি ২০১১)। Syria, Lebanon, and Jordan। The Rosen Publishing Group। পৃষ্ঠা 8–। আইএসবিএন 978-1-61530-414-1। সংগ্রহের তারিখ ৪ জানুয়ারি ২০১২।
স্থানীয় সরকার, পল্লী উন্নয়ন ও সমবায় মন্ত্রণালয়

স্থানীয় সরকার, পল্লী উন্নয়ন ও সমবায় মন্ত্রণালয় হলো গণপ্রজাতন্ত্রী বাংলাদেশ সরকারের ৪৩টি মন্ত্রণালয়ের একটি গুরুত্বপূর্ণ মন্ত্রণালয়। এ মন্ত্রণালয়ের দায়িত্ব হলো শহর ও নগরসমূহের ব্যবস্থাপনা, গ্রামীণ অঞ্চলের উন্নয়নে পরিকল্পনা গ্রহণ ও বাস্তবায়ন, সামাজিক ও সমবায় কর্মকাণ্ডে সহযোগিতা প্রদান প্রভৃতি। মন্ত্রণালয়টি দুটি বিভাগ নিয়ে গঠিত। স্থানীয় সরকার বিভাগ পল্লী উন্নয়ন ও সমবায় বিভাগ "Ministry of Local Government and Rural Development and Co-operative"। lgd.gov.bd।
কারি কাউন্টি রিপোর্টার

কারি কাউন্টি রিপোর্টার হল গোল্ড বিচ, অরেগনের একটি সাপ্তাহিক সংবাদপত্র। এটি ১৯১৪ সালে প্রতিষ্ঠিত হয়। "কারি কাউন্টি রিপোর্টার"। Oregon Newspaper Publisher's Association। সংগ্রহের তারিখ ৯ আগস্ট ২০১৬।  অফিসিয়াল ওয়েবসাইট
কে ইউ মোহানন

কে ইউ মোহানন একজন ভারতীয় সিনেমাটোগ্রাফার (চলচ্চিত্রের চিত্রগ্রাহক)। রেহনুমা (২০১৭) নির্মাণাধীন রইস (চলচ্চিত্র) (২০১৬) এজ সুন্দরা রাত্রিকাল (২০১৪) (১টি গান) ফুকরে (২০১৩) তালাশ (২০১২) সেলুলয়েড ম্যান (২০১২) মিস লাভলী (২০১২) উই আর ফ্যামিলি (২০১০) (as Mohanan) আজা নাচলে (২০০৭) ডন (২০০৬) (as Mohanan) জন অ্যান্ড জেন (২০০৫) ইউ নট? (২০০৪) সময়: হোয়েন টাইম স্ট্রাইকস (২০০৩) ফ্রিকি চক্র (২০০৩) ভালন যা ভার্জন হুয়োনিনী (২০০১) নওকর কি কামিজ (১৯৯৯) দ্য ম্যাগনিফিশেন্ট রুইন (১৯৯৭) (TV) ইংলিশ, আগস্ট (১৯৯৪) আধি হাকীকত, আধা ফাসানা (১৯৯০) মনোনীত - শ্রেষ্ঠ সিনেমাটোগ্রাফারের জন্যে ফিল্মফেয়ার পুরস্কার (২০১৫) - মিস লাভলী ভারতের চলচ্চিত্র ভারতীয় সিনেমাটোগ্রাফার ইন্টারনেট মুভি ডেটাবেজে K U Mohanan (ইংরেজি)
জৈন্তিয়া পাহাড় জেলা

জৈন্তিয়া পাহাড় জেলা হল ভারতের মেঘালয় রাজ্যের একটি সাবেক প্রশাসনিক অঞ্চল। এ জেলা প্রতিষ্ঠিত হয়েছিল ১৯৭২ সালে। পরবর্তীতে ২০১২ সালে জৈন্তিয়া পাহাড় জেলা ভেঙে পশ্চিম জৈন্তিয়া পাহাড় জেলা ও পূর্ব জৈন্তিয়া পাহাড় জেলা নামে দুটি জেলা গঠন করা হয়। জেলাটির সদর দপ্তর ছিল জাওয়াই যা বর্তমানে পশ্চিম জৈন্তিয়া পাহাড় জেলার সদর দপ্তর। অতীতে এ জেলা জৈন্তিয়া রাজ্যের অন্তর্ভুক্ত ছিল। "Jaintia Hills in a nutshell - The Shillong Times (প্রতিবেদন প্রকাশের তারিখ: ১৬ মার্চ, ২০১৫)"। ৩ আগস্ট ২০১৫ তারিখে মূল থেকে আর্কাইভ করা। সংগ্রহের তারিখ ১৪ জানুয়ারি ২০১৭।
ডানপিটে ছেলে

ডানপিটে ছেলে খান আতাউর রহমান পরিচালিত ১৯৮০ সালের শিশুতোষ চলচ্চিত্র। ছবিটি ডানপিটে এক কিশোরের দুষ্টুমি ও নানা অঘটন নিয়ে আবর্তিত হয়। এতে ডানপিটে সেই ছেলের চরিত্রে অভিনয় করে মাস্টার শাকিল। চলচ্চিত্রটি ১৯৮০ সালে রাশিয়ায় মস্কো আন্তর্জাতিক চলচ্চিত্র উৎসব এবং ১৯৮১ সালে জার্মানিতে আয়োজিত একটি আন্তর্জাতিক চলচ্চিত্র উৎসবে প্রদর্শিত হয়। ১৯৮১ সালে প্রদত্ত ৬ষ্ঠ জাতীয় চলচ্চিত্র পুরস্কারে খান আতাউর রহমান শ্রেষ্ঠ চিত্রনাট্যকার ও শ্রেষ্ঠ গীতিকার এবং মাস্টার শাকিল শ্রেষ্ঠ শিশুশিল্পী বিভাগে পুরস্কার লাভ করেন। মাস্টার শাকিল বিল‌কিস পান্নু শুভ চয়‌নিকা, তমা‌লিকা রিপন বাপ্পী সুভাষ মঈনুল মু‌ন্নী শিল্পী শুভ রাজ্জাক শর্মিলী আহমেদ সাইফুদ্দিন রওশন জামিল আনোয়ারা আহসান নাজমুল হুদা রানু মাহমুদ কা‌লিপদ কিব‌রিয়া মুস্তা‌ফিজ হেনা পার‌ভীন আলাউদ্দিন ডানপিটে ছেলে চলচ্চিত্রের সঙ্গীত পরিচালনা ও গীত রচনা করেছেন খান আতাউর রহমান। গানে কণ্ঠ দিয়েছেন রুমানা ইসলাম। ৬ষ্ঠ জাতীয় চলচ্চিত্র পুরস্কার বিজয়ী: শ্রেষ্ঠ চিত্রনাট্যকার - খান আতাউর রহমান বিজয়ী: শ্রেষ্ঠ গীতিকার - খান আতাউর রহমান বিজয়ী: শ্রেষ্ঠ শিশুশিল্পী - মাস্টার শাকিল পারভেজ, রুবেল (সেপ্টেম্বর ২১, ২০১৬)। "'পঞ্চসঙ্গী'র পাঁচালি এবং বাংলাদেশের শিশুতোষ চলচ্চিত্র"। বণিকবার্তা। সংগ্রহের তারিখ ১৪ জানুয়ারি ২০১৭। [স্থায়ীভাবে অকার্যকর সংযোগ] "অসাধারণ কিছু শিশু-কিশোর চলচ্চিত্রের কথা"। বাংলার মুখ। ১৬ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৪ জানুয়ারি ২০১৭।  হাসান, জাকীর (২০ মে ২০১৬)। "আনত্মর্জাতিক পরিমন্ডলে বাংলাদেশের সিনেমা"। আনন্দ আলো। সংগ্রহের তারিখ ১৪ জানুয়ারি ২০১৭।  আহমেদ তেপান্তর (১৬ নভেম্বর ২০১৪)। "সুভাষ দত্তর মতো শিশুবান্ধব পরিচালক এখন নেই"। নিউজনেক্সটবিডি। ২৮ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ১৪ জানুয়ারি ২০১৭।  "রাজ্জাক অভিনীত উল্লেখযোগ্য চলচ্চিত্র"। আনন্দ আলো। ১৯ জানুয়ারি ২০১৬। সংগ্রহের তারিখ ১৪ জানুয়ারি ২০১৭।  "রুমানা ইসলামের নতুন এ্যালবাম"। দৈনিক জনকণ্ঠ। ২৪ অক্টোবর ২০১০। সংগ্রহের তারিখ ১৪ জানুয়ারি ২০১৭। [স্থায়ীভাবে অকার্যকর সংযোগ]
পাত্র জাতি

পাত্র জাতি হল বাংলাদেশের সিলেট জেলায় বসবাসকারী স্বল্প পরিচিত একটি ক্ষুদ্র জাতিগোষ্ঠী। পাত্র জনগোষ্ঠীর ভাষার নাম লালেং ঠার। এ ভাষার কোন বর্ণমালা নেই। এ ভাষার সাথে বাংলা বা অন্য কোন ভাষার কোন মিল নেই। এ ভাষা নিয়ে এখনো উল্লেখ করার মতো কোন গবেষণা হয়নি। বাংলাদেশের নানান ভাষা; মুহাম্মদ হাবিবুর রহমান; পৃষ্ঠা নম্বর – ৮৬; প্রথমা প্রকাশন; প্রথম প্রকাশ – অমর একুশে বইমেলা ২০১৪
গণ্ড জাতি

গণ্ড জাতি হল বাংলাদেশের বসবাসকারী একটি ক্ষুদ্র জাতিগোষ্ঠী। বাংলাদেশের উত্তরাঞ্চল, রাজবাড়ি, ফরিদপুর এবং সিলেট অঞ্চলে গণ্ড জাতি বসবাস করে। গণ্ড জনগোষ্ঠীর ভাষা নাগরী ভাষার অন্তর্ভুক্ত। তবে এ ভাষার কোন বর্ণমালা নেই। বাংলা ভাষার ব্যবহার ও প্রভাবে তাদের ভাষা এখন বিলুপ্তপ্রায়। বাংলাদেশের নানান ভাষা; মুহাম্মদ হাবিবুর রহমান; পৃষ্ঠা নম্বর – ৮৬; প্রথমা প্রকাশন; প্রথম প্রকাশ – অমর একুশে বইমেলা ২০১৪
শৈলেন্দ্রনাথ ঘোষ

শৈলেন্দ্রনাথ ঘোষ (৩ নভেম্বর, ১৮৯২ ― ১৮ ডিসেম্বর, ১৯৪৯) একজন ভারতের স্বাধীনতা আন্দোলনকারী সশস্ত্র বিপ্লববাদী। শৈলেন্দ্রনাথের জন্ম হয় যশোর জেলার নড়াইলে। পিতার নাম ছিল যদুনাথ ঘোষ। তিনি অত্যন্ত মেধাবী ছাত্র ছিলেন। ১৯১৫ সালে পদার্থবিদ্যায় প্রথম শ্রেনীতে প্রথম হয়ে এম এস সি পাশ করেন ও কলকাতা বিশ্ববিদ্যালয়ের বিজ্ঞান কলেজে শিক্ষকতায় যোগ দেন। প্রেসিডেন্সি কলেজে পড়ার সময় থেকেই সশস্ত্র বিপ্লবীদের সাথে যোগাযোগ ছিল। উপাচার্য আশুতোষ মুখোপাধ্যায় (শিক্ষাবিদ), বিশ্ববিদ্যালয়ের খরচে তাকে পি.এইচ.ডি করতে আমেরিকায় পাঠানোর ব্যবস্থা করলেও তিনদিন আগে পুলিশ আমেরিকা যাওয়ার পাসপোর্ট আটকে দেয়। এসময় আশুতোষ মুখোপাধ্যায় তার পাশে দাঁড়িয়ে অর্থ সাহায্য ও আইনি পরামর্শ দিয়েছিলেন। পরের বছর অর্থাৎ ১৯১৬ খ্রিষ্টাব্দে বিপ্লবী কর্মকান্ডে জড়িয়ে দেশ ছেড়ে পালান এবং মার্কিন যুক্তরাষ্ট্রে গিয়ে বার্লিন কমিটির অন্যতম সদস্য হন তিনি। প্রবীণ বিপ্লবী তারকনাথ দাসের সহযোগীতায় সেদেশে 'ভারতের অস্থায়ী শাসন পরিষদ' গঠন করে বিভিন্ন দেশের সরকারের কাছে ভারতের স্বাধীনতার জন্যে আবেদন করতে থাকেন। তার বিরুদ্ধে মার্কিন সরকার মামলা করার আগেই আমেরিকা ছেড়ে চলে যান মেক্সিকোতে। মানবেন্দ্রনাথ রায়ের কাছে কিছুদিন আশ্রয় পেলেও মতবিরোধের কারণে মানবেন্দ্রনাথ তাকে বিতাড়ত করলে সাঁতার কেটে নদী পার হয়ে আমেরিকায় আসেন এবং গ্রেপ্তার হয়ে যান। চার বছর কারাদণ্ড হয়। ভারতে ফিরে আসেন ১৯৩৬ সালে এবং কলকাতা পৌরসংস্থার এডুকেশন অফিসার হিসেবে কাজে যোগ দেন। বরিশালের ব্রজমোহন কলেজে অধ্যাপনা ও অধ্যক্ষের কাজ করেছেন ১৯৩৯-৪৬ পর্যন্ত। পরবর্তী চার বছর ঢাকা জগন্নাথ কলেজের অধ্যক্ষ ছিলেন। ১৯৪৭ সালে লন্ডনে ভারতীয় হাইকমিশনারের ডেপুটি সেক্রেটারি হন। তিনি মার্কিন মহিলাকে বিবাহ করেছিলেন যাদের একটি কন্যা সন্তান ছিল। নাম লায়লা। ১৮ ডিসেম্বর ১৯৪৯ খ্রিষ্টাব্দে বিলেতেই মৃত্যুবরণ করেন শৈলেন্দ্রনাথ ঘোষ। প্রথম খন্ড, সুবোধচন্দ্র সেনগুপ্ত ও অঞ্জলি বসু (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ৫৩০।  রায়, প্রকাশ (২০২০)। বিস্মৃত বিপ্লবী। চেন্নাই: নোশনপ্রেস চেন্নাই তামিলনাড়ু। আইএসবিএন 978-1-63873-011-8।  "জগন্নাথ বিশ্ববিদ্যালয়ের আবাসিক সংকট"। দৈনিক জনকণ্ঠ। ৯ আগস্ট ২০১৬। সংগ্রহের তারিখ ১৪ জানুয়ারি ২০১৭।
সাকরাইন

সাকরাইন উৎসব, মূলত বাঙালি মুসলমানদের পৌষসংক্রান্তি, ঘুড়ি উৎসব নামেও পরিচিত, বাংলাদেশে শীত মৌসুমের বাৎসরিক উদ্‌যাপন, ঘুড়ি উড়িয়ে পালন করা হয়। সংস্কৃত শব্দ 'সংক্রান্তি' ঢাকাইয়া অপভ্রংশে সাকরাইন রূপ নিয়েছে। পৌষ ও মাঘ মাসের সন্ধিক্ষণে, পৌষ মাসের শেষদিন সারা ভারতবর্ষে সংক্রান্তি হিসাবে উদযাপিত হয়। তবে পুরান ঢাকায় পৌষসংক্রান্তি বা সাকরাইন সার্বজনীন ঢাকাইয়া উৎসবের রূপ নিয়েছে। বর্তমানে দিনভর ঘুড়ি উড়ানোর পাশাপাশি সন্ধ্যায় বর্ণিল আতশবাজি ও রঙবেরঙ ফানুশে ছেয়ে যায় বুড়িগঙ্গা তীরবর্তী শহরের আকাশ। এক কথায় বলা যায় সাকরাইন হচ্ছে এক ধরনের ঘুড়ি উৎসব। বাংলা বর্ষপঞ্জিকার নবম মাস পৌষ মাসের শেষ দিনে আয়োজিত হয় যা গ্রেগরীয় বর্ষপঞ্জিকার হিসেবে জানুয়ারি মাসের ১৪ অথবা ১৫ তারিখে পড়ে। বাংলায় দিনটি পৌষ সংক্রান্তি এবং ভারতীয় উপমহাদেশে মকর সংক্রান্তি নামে পরিচিত। বাংলাদেশের প্রাচীন উৎসব সমূহের মধ্যে পুরান ঢাকার সাকরাইন উৎসব অন্যতম। যদিও এটা সমগ্র বাংলাদেশব্যাপী পালিত হয় না কিন্তু খুব জনপ্রিয় এবং গুরুত্বপূর্ণ বাংলাদেশি সংস্কৃতি। এটাকে ঐক্য এবং বন্ধুত্বের প্রতীক হিসেবে দেখা হয়। ঢাকা শহরে উৎসবমুখর পরিবেশে সাকরাইন উৎসব পালন করা হয়। মূলত পুরান ঢাকার হিন্দু অধ্যুষিত এলাকাতে বেশি জমজমাট ভাবে উদযাপিত হয় পৌষসংক্রান্তি তথা সাকরাইন। শাঁখারীবাজার, তাঁতীবাজার, গোয়ালনগর, লক্ষ্মীবাজার, সূত্রাপুর, গেণ্ডারিয়া, লালবাগ ও এর আশেপাশের এলাকাগুলোতে বিপুল উৎসাহ ও উদ্দীপনার মধ্যে ছোট, বড় সকলেই মেতে উঠে এ উৎসবে। বিকেল বেলা এই সব এলাকায় আকাশে রঙ বেরঙের ঘুড়ি ওড়ে। ছাদে কিংবা রাস্তায় দাঁড়িয়ে ঘুড়ি ওড়ানো হয় । অধিকাংশ সময়ে ভোঁ কাট্টা'র (ঘুড়ি কাটাকাটি) প্রতিযোগিতা চলে। একজন অপরজনের ঘুড়ির সুতা কাটার কসরৎ করে । রাত নামলে পুরান ঢাকার আতশবাজির আলোয় উজ্জীবিত হয়ে ওঠে। আগুন মুখে নিয়ে খেলা দেখানো কসরৎবিদগণ ছাদে দাঁড়িয়ে দর্শকদের তাদের কারুকাজ দেখায়। সন্ধ্যার পর আকাশে ওড়ে রঙবেরঙা ফানুশ ও ঘরে ঘরে পিঠাপুলির আয়োজন। সাম্প্রতিক সময়ে গত কয়েকবছর ধরে এই সাকরাইন নিয়ে ব্যাপক আলোচনা সমালোচনা ও বিতর্ক চলছে। অনেকেই ধর্মীয় ও পরিবেশগত আপত্তির কারণে সাকরাইন পালন করে না। যে সময়ে পুরান ঢাকায় সাকরাইন পালন হয় অর্থাৎ ১৪ বা ১৫ জানুয়ারি সে সময়ে ভারতের হরিয়ানা,পাঞ্জাব,উত্তরপ্রদেশ,গুজরাট ও তার আশপাশের প্রদেশগুলোর অধিকাংশ এলাকায় মকর সংক্রান্তি এবং পাকিস্তানের সিন্ধ প্রদেশে তিরমুরি ও জানুয়ারি–ফেব্রুয়ারীর মাঝামাঝি সময়ে লাহোর ও সিয়ালকোট সহ পাঞ্জাব প্রদেশের অনেক এলাকায় বসন্ত মেলা বা বসন্ত পঞ্চমী পালন করে অনেকেই। এই মকর সংক্রান্তি ও বসন্ত মেলা এগুলো হিন্দু ও শিখ ধর্মাবলম্বীদের সাংস্কৃতিক উৎসব যেকারণে পুরান ঢাকার অনেক মুসলিমরা এসব পালন করা থেকে বিরত থাকেন। ঘুড়ি "Shakrain festival"। The Daily Star। ১৯ জানুয়ারি ২০১১। সংগ্রহের তারিখ ১৬ জানুয়ারি ২০১২।  "The Kite Festival"। The Daily Sun। ২০ জানুয়ারি ২০১২। ২১ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১৪ জানুয়ারি ২০১৭।  "Kite Festival during Makar Sankranti"। Demotix। ১৫ জানুয়ারি ২০১২। ৮ মে ২০১৩ তারিখে মূল থেকে আর্কাইভ করা। সংগ্রহের তারিখ ১৪ জানুয়ারি ২০১৭।
ডাল্টনের সূত্র

ডাল্টনের সূত্র (ডাল্টনের আংশিক চাপ সূত্র নামেও পরিচিত) রসায়ন ও পদার্থবিজ্ঞানের একটি গুরুত্বপূর্ণ সূত্র। এ সূত্রের বিবৃতি হল, "পারস্পরিক বিক্রিয়াহীন একাধিক গ্যাস মিশ্রণ কর্তৃক প্রযুক্ত মোট চাপ এবং ঐ প্রতিটি গ্যাস কর্তৃক প্রযুক্ত আংশিক চাপের যোগফল পরস্পর সমান।" এই পরীক্ষামূলক সূত্রটি জন ডাল্টন ১৮০৭ সালে পর্যবেক্ষণ করেন এবং এটি আদর্শ গ্যাস সূত্রের সাথে সম্পর্কযুক্ত। গাণিতিকভাবে, রাসায়নিক বিক্রিয়া করে না এমন গ্যাস কর্তৃক প্রযুক্ত চাপ: p total = ∑ i = 1 n p i {\displaystyle p_{\text{total}}=\sum _{i=1}^{n}p_{i}}       or       p total = p 1 + ⋯ + p n {\displaystyle p_{\text{total}}=p_{1}+\cdots +p_{n}} যেখানে p1, p2, ..., pn প্রতিটি উপদানের আংশিক চাপকে প্রতিনিধিত্ব করে। p i = p total y i {\displaystyle p_{i}=p_{\text{total}}y_{i}} যেখানে yi হল n সংখ্যক উপাদানের মিশ্রণে iতম উপাদানের মোল ভগ্নাংশ। ডাল্টনের আংশিক চাপ সূত্রটি হলো– “কোনো নির্দিষ্ট তাপমাত্রায় পরস্পর বিক্রিয়াহীন কোনো গ্যাস মিশ্রণের মোট চাপ ঐ মিশ্রণে উপস্থিত প্রতিটি উপাদান গ্যাসসমূহের আংশিক চাপের সমষ্টির সমান”। মনে করি, স্থির তাপমাত্রায় V আয়তনের একটি আবদ্ধ পাত্রে একটি গ্যাস মিশ্রণে n সংখ্যক উপাদান গ্যাস রাসায়নিকভাবে বিক্রিয়াহীন অবস্থায় মিশ্রিত আছে। গ্যাস মিশ্রণের মোট চাপ, P এবং উপাদান গ্যাসসমূহের আংশিক চাপ যথাক্রমে P1, P1, P1 ... Pn। তাহলে, ডাল্টনের আংশিক চাপ সূত্রানুসারে, P=P1+P2+P3+...+Pn যেকোনো গ্যাসীয় উপাদানের আয়তন-ভিত্তিক ঘনমাত্রা নির্ধারণের সম্পর্ক p i = p total c i {\displaystyle p_{i}=p_{\text{total}}c_{i}} যেখানে ci হল iতম উপাদানের ঘনমাত্রা। ডাল্টনের সূত্র বাস্তব গ্যাস কর্তৃক সঠিকভাবে অনুসৃত হয় না, চাপবৃদ্ধির সাথে সাথে বিচ্যূতি ঘটে। এ অবস্থায় অণুগুলো যে আয়তন দখল করে, তা তাদের মধ্যকার মুক্ত স্থানের তুলনায় নগণ্য হয় না। এছাড়াও আন্তআণবিক বল দ্বারা যুক্ত অণুগুলোর মধ্যকার গড় দূরত্ব বেড়ে গিয়ে তাদের দ্বারা প্রযুক্ত চাপের পরিবর্তন করে ফেলে; যা আদর্শ গ্যাস তত্ত্বের পরিপন্থী। হেনরির সূত্র অ্যামাগার সূত্র বয়েলের সূত্র যৌথ গ্যাস সূত্র গে ল্যুসাকের সূত্র মোল (একক) আংশিক চাপ বাষ্প চাপ Silberberg, Martin S. (২০০৯)। Chemistry: the molecular nature of matter and change (5th সংস্করণ)। Boston: McGraw-Hill। পৃষ্ঠা 206। আইএসবিএন 9780073048598।